Pirkimo Specialiųjų sąlygų 2 priedas

**TECHNINĖ SPECIFIKACIJA**

1. **PIRKIMO OBJEKTAS**
   1. Gelžbetoninių konstrukcijų gaminių ir statybinių mišinių (toliau - **Prekės**) pirkimas (toliau - Pirkimas).
2. **PIRKIMO OBJEKTO PRITAIKYMO SRITIS**
   1. Gelžbetoninių konstrukcijų gaminių ir statybinių mišinių naudojimo paskirtis – šilumos tiekimo tinklų konstrukcinių elementų – kanalų, kamerų, lovių, liukų ir t.t. remontui, bei atstatymui avarijų likvidavimo atvejais.
   2. Preliminarūs Prekių kiekiai ir techniniai duomenys nurodyti Priede N. 1.
   3. Prekių tiekimo terminas 12 mėnesių nuo sutarties įsigaliojimo dienos.
3. **TECHNINIAI REIKALAVIMAI, KURIUOS TURI ATITIKTI PERKAMOS PREKĖS** 
   1. Gelžbetoniniai konstrukcijų gaminiai turi atitikti gaminio klasei keliamus reikalavimus.
   2. Pristatomi gelžbetoniniai konstrukcijų gaminiai turi būti nauji ir be defektų. Gelžbetoniniai konstrukcijų gaminiai turi atitikti standartines gaminio specifikacijas pagal gaminio žymenis, bei reikalingą betono klasę pagal LST EN 206-1 standartą arba lygiavertį.
   3. Statybinių mišinių (statybinis cemento - smėlio skiedinys, kalkių ir smėlio mišinys ir betono mišinys) mažiausias užsakomas kiekis - 0,3 m³, sijoto smėlio mažiausias užsakomas kiekis - 1 t.
   4. Mažiausias gelžbetoninių konstrukcijų gaminių užsakomas kiekis 2 vnt.
   5. Jeigu apibūdinant Prekę Techninėje specifikacijoje ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „arba lygiavertis“.
   6. Jeigu apibūdinant Prekę Techninėje specifikacijoje ar kituose pirkimo dokumentuose ar jų prieduose nurodyti standartai, techniniai liudijimai ar bendrosios techninės specifikacijos, toks nurodymas Tiekėjo turi būti suprantamas kaip nurodytas „arba lygiavertis“.
   7. Jeigu Techninėje specifikacijoje nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Užsakovui pusę.
   8. Tiekėjas negali siūlyti prekių, jei prekių (įskaitant jų sudedamąsias dalis, pakuotes) ar paslaugų kilmė yra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
4. **ĮSIPAREIGOJIMŲ VYKDYMO TVARKA**
   1. Prekės turi būti pristatomos tik gavus Pirkėjo užsakymą, kuris bus pateikiamas Pardavėjo nurodytu el. paštu. Prekės bus užsakomos pagal Pirkėjo poreikį.
   2. Tiekėjas privalo užtikrinti, kad Prekės Sutarties vykdymo metu bus pristatomos darbo dienomis ne piko valandomis, t. y. pristatymas nuo 10:00 val. iki 16:30 val. pirmadienį – ketvirtadienį.
   3. Apie pristatymo terminą ir laiką Tiekėjas Pirkėją turi informuoti ne vėliau kaip prieš 2 (dvi) darbo dienas.
   4. Prekių perdavimo – priėmimo metu Pirkėjas pastebėjęs trūkumus turi teisę nepriimti Prekių ir nepasirašyti prekių perdavimo – priėmimo akto.
5. **Garantijos**
   1. Prekėms turi būti nustatomas Prekių gamintojo taikomas garantijos terminas, tačiau ne trumpesnis, kaip 12 mėnesių.
   2. Garantinio laikotarpio metu, Tiekėjas privalės būti atsakingas už prekių defektus, bei juos pašalinti savo jėgomis.
   3. Jeigu nustatyti defektai garantinio laikotarpio metu nebus ištaisyti ir pašalinti, garantinis laikotarpis bus pratęstas tokiu laiku, kiek jo reikės, kad prekių defektai būtų ištaisyti.
   4. Pateiktų nekokybiškų Prekių trūkumams pašalinti ar joms pakeisti nustatomas 5 kalendorinių dienų terminas.
6. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Tiekėjas perdavęs Prekes Pirkėjui, kartu turi pateikti Prekių perdavimo - priėmimo aktą, Prekių atitikties deklaracijas bei Prekių naudojimo dokumentaciją.
   2. Dokumentacija turi būti pateikiama lietuvių kalba.
7. **KITI REIKALAVIMAI**
   1. Prekė, t. y. gelžbetoniai konstrukcijų gaminiai, turi būti tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.
   2. Prekė virtusi atliekomis, tinka paruošti pakartotinai naudoti ar perdirbti.
8. **PRIEDAI**

Priedas Nr. 1. Preliminarus gelžbetoninių konstrukcijų gaminių ir statybinių mišinių sąrašas.

\_\_\_\_\_\_\_\_\_\_\_\_\_\_\_\_\_\_\_